આજે જસ્ટિસ જે. ચેલમેશ્વરની નિવૃત્તિ બાદ સુપ્રીમ કોર્ટની કોલેજિયમમાં પણ મોટા ફેરફાર જોવા મળશે. નિવૃત્ત થતાંની સાથે જસ્ટિસ જે. ચેલમેશ્વર કોલેજિયમમાંથી આઉટ થઈ જશે અને તેમનું સ્થાન જસ્ટિસ એ. કે. સિક્રી લેશે. અત્રે ઉલ્લેખનીય છે કે ૧૨ જાન્યુઆરીના રોજ સુપ્રીમ કોર્ટના ચાર વરિષ્ટતમ જજ દ્વારા પત્રકાર પરિષદ બોલાવવાની ઘટના સુપ્રીમ કોર્ટના ઈતિહાસમાં પ્રથમવાર ઘટી હતી અને તેના કારણે ન્યાયતંત્રમાં હલચલ મચી ગઈ હતી.